ທະຫານໄທ ໃຊ້ກຳລັງ ຮັບມື ກັບພວກປະທ້ວງເສື້ອແດງ
ຂ່າວສຳຄັນອື່ນໆ: ກຽກກິສຖານ ໄວ້ທຸກ ໃຫ້ພວກເຄາະຮ້າຍ ໃນການລຸກຮືຂຶ້ນ; ນາຍົກຣັຖມຸນຕຣີ ອິສຣາແອລ ຍົກເລີກ ແຜນການເດີນທາງ ມາຮ່ວມກອງປະຊຸມສຸດຍອດນິວເຄ
ກຳລັງຮັກສາຄວາມສະງົບຂອງໄທ ໄດ້ໃຊ້ຣະເບີດນຳຕາ ຂັບໄລ່ພວກປະທ້ວງ ຕໍ່ຕ້ານຣັຖບານທີ່ໄດ້ພາກັນບຸກເຂົ້າໄປ ໃນບໍຣິເວນເດີ່ນ ສະຖານີໂທຣະພາບ ຂອງພັກຝ່າຍຄ້ານທີ່ໄດ້ຖືກສັ່ງໃຫ້ປິດ ໂດຍຣັຖບານ ໃນສັບປະດານີ້ ພວກເສື້ອແດງ ຈຳນວນຫລາຍພັນຄົນໄດ້ພາກັນຂີ່ຣົດກະບະ ແລະຣົດຈັກ ໄປຍັງຫ້ອງອອກອາກາດ ຂອງສະຖານີີໂທຣະພາບຊ່ອງປະຊາຊົນ ທີ່ຕັ້ງຫ່າງຈາກບາງກອກ ໄປທາງເໜືອ ຫລາຍໆຫລັກກິໂລແມັດໃນເຂດຊານເມືອງ ປະທຸມທານີ ພວກເຂົາເຈົ້າ ທວງໃຫ້ຣັຖບານ ເປີດໂທຣະພາບຊ່ອງນີ້ຄືນໃໝ່ ຊຶ່ງໄດ້ຖືກປິດ ຫລັງຈາກ ນາຍົກຣັຖມຸນຕຣີ ອະພິຊິດ ເວດຊາຊີວະປະກາດພາວະສຸກເສີນ ເຈົ້າໜ້າທີ່ທະຫານຂອງໄທ ເຕືອນວ່າ ຕົນອາດຈະ ໃຊ້ກຳລັງຂັບໄລ່ພວກປະທ້ວງ ຮວມທັງການໃຊ້ ໄມ້ຄ້ອນຢາງ ຣະເບີດນຳຕາ ແລະທໍ່ ຊີດນຳຂນາດໃຫຍ່ ໄດ້ມີການປະກາດ ພາວະສຸກເສີນ ຫລັງຈາກ ພວກປະທ້ວງເສື້ອແດງຈຳນວນຫຼາຍຮ້ອຍຄົນ ໄດ້ບຸກເຂົ້າໄປ ໃນບໍຣິເວນຕຶກ ສະພາແຫ່ງຊາດຂອງໄທແລະບັງຄັບໃຫ້ ບັນດາສະມາຊິກສະພາ ຕ້ອງໄດ້ພາກັນຫລົບໜີ ປະຊາຊົນ ຈຳນວນຫລາຍ ພັນຄົນເລີ້ມໂຮມຊຸມນຸມກັນ ທີ່ນະຄອນຫຼວງ ຂອງກຽກກິສຖານ ເພື່ອໄວ້ອາລັຍໃຫ້ 75 ຄົນທີ່ເສັຽຊີວິດ ໃນການລຸກຮືຂຶ້ນ ຂັບໄລ່ຣັຖບານ ແລະບັງຄັບໃຫ້ ປະທານາທິບໍດີຕ້ອງໄດ້ຫລົບ ໜີ ພິທີສົ່ງສະການ ໃຫ້ແກ່ພວກທີ່ເສັຽຊີວິດຈັດຂຶ້ນໃນວັນສຸກມື້ນີ້ ກ່ອນໜ້າການໄວ້ທຸກ ໃນທົ່ວປະເທດ ທີ່ນະຄອນຫລວງBISHKEK ປະຊາຊົນ ໄດ້ໄປສູດມົນພາວະນາ ຢູ່ຂ້າງນອກ ຕຶກທຳນຽບ ປະທານາທິບໍດີທີ່ຖືກໄຟໃໝ້ນັ້ນ ຢູ່ທີ່ນະຄອນຫລວງ ຍັງໄດ້ຍິນສຽງປືນດັງຂຶ້ນ ຢ່າງກະຈັດກະຈາຍຕລອດຄືນ ຂະນະທີ່ຕຳຣວດ ແລະກຸ່ມອາສາສະມັກ ທີ່ສນັບສນຸນ ຣັຖບານຊົ່ວຄາວ ພະຍາຍາມຮັກສາຄວາມສະງົບ ແລະປ້ອງກັນບໍ່ໃຫ້ ພວກຂະໂມຍ ເຂົ້າໄປລັກ ເອົາເຄື່ອງເອົາຂອງ ມີລາຍງານວ່າ ຫລາຍໆຄົນ ໄດ້ຮັບບາດເຈັບ ໃນຄືນຜ່ານມາ ໃນມື້ວານນີ້ພວກຜູ້ນຳພັກຝ່າຍຄ້ານ ໄດ້ຈັງຕັ້ງ ຣັຖບານຊົ່ວຄາວຂຶ້ນ ພາຍໃຕ້ການນຳພາຂອງອະດີດຣັຖມຸນຕຣີ ການຕ່າງປະເທດ ROZA OTUNBAYEVA ຫລັງຈາກໄດ້ເກີດການປະທະກັນ ຢ່າງຮຸນແຮງ ນຶ່ງມື້ກ່ອນນັ້ນ ທີ່ບັງຄັບໃຫ້ ປະທານາທິບໍດີKURMANBEK BAKIYEV ຕ້ອງໄດ້ຫລົບໜີ ໄປຍັງເຂດ JALALABAD ໃນພາກໃຕ້ຂອງປະເທດ ນາຍົກຣັຖມຸນຕຣີ ອິສຣາແອລ ທ່ານ BENJAMIN NETANYAHUໄດ້ຍົກເລີກ ແຜນການ ເດີນທາງມາຮ່ວມ ກອງປະຊຸມ ສຸດຍອດ ວ່າດ້ວຍຄວາມໝັ້ນຄົງທາງດ້ານນິວເຄລັຽ ທີ່ປະທານາທິບໍດີ ສະຫະຣັດ ທ່ານ BARACK OBAMA ເປັນເຈົ້າພາບໃນສັບປະດາໜ້າ ເຈົ້າໜ້າທີ່ ອິສຣາແອລ ກ່າວວ່າ ທ່ານ NETANYAHU ໄດ້ຍົກເລີກແຜນການເດີນທາງ ມາຍັງນະຄອນວໍຊິງຕັນ ຍ້ອນວ່າ ບັນດາປະເທດອາຣັບ ຮວມທັງອີຈິບແລະເຕີກກີ ໄດ້ວາງແຜນ ທີ່ຈະໃຊ້ ກອງປະຊຸມສຸດຍອດດັ່ງກ່າວ ໂຈມຕີອິສຣາແອລກ່ຽວກັບຄັງອາວຸດນິວເຄລັຽ ທີ່ສັນນິດຖານວ່າ ອິສຣາແອລມີນັ້ນ ເຈົ້າໜ້າທີ່ອິສຣາແອລ ເວົ້າວ່າ ຫົວໜ້າອົງການ ພະລັງງານປະຣະມະນູ ອິສຣາແອລ ທ່ານ DANMERIDOR ຈະເດີນທາງມາຮ່ວມ ກອງປະຊຸມສຸດຍອດ ແທນນາຍົກຣັຖມຸນຕຣີ NETANYAHU ອິສຣາແອລ ມີເຕົາແຍກນິວເຄລັຽ 2 ໜ່ວຍ ຮວມທັງໜ່ວຍນຶ່ງ ທີ່ເມືອງ DIMONAທີ່ເຊື່ອວ່າ ນຳໃຊ້ໃນການສ້າງ ແລະເກັບສະສົມ ອາວຸດປະຣະມະນູ ຂອງອິສຣາແອລນັ້ນ ອິສຣາແອລ ບໍ່ເຄີຍໃຫ້ການຢືນຢັນ ຫລືປະຕິເສດວ່າ ຕົນມີອາວຸດນິວເຄລັຽ ຫລືບໍ່ ພວກຜູ້ນຳ ຂອງສະມາຄົມ ບັນດາປະ ຊາຊາດ ໃນເຂດເອເຊັຽຕາເວັນອອກສຽງໃຕ້ ຫລືອາຊ່ຽນກ່າວວ່າ ຕົນໄດ້ຮຽກຮ້ອງໃຫ້ມຽນມາ ຄຳປະກັນວ່າການເລືອກຕັ້ງ ຄັ້ງຈະມາ ຢູ່ໃນປະ ເທດດັງກ່າວ ຈະເປັນການເລືອກຕັ້ງ ທີ່ຍຸຕິທັມແລະມີທຸກພັກຝ່າຍການເມືອງ ເຂົ້າຮ່ວມ ນາຍົກຣັຖມຸນຕຣີວຽດນາມ ທ່ານ NGUYEN TANDUNG ກ່າວວ່າ ທ່ານເອງ ແລະນາຍົກ ຣັຖມຸນຕຣີຂອງບັນດາ ປະເທດອາຊ່ຽນອື່ນໆໄດ້ສະແດງ ທັສນະຄວາມເຫັນດັ່ງກ່າວ ຕໍ່ຄະນະຜູ້ແທນມຽນມາໃນລະຫວ່າງ ກອງປະຊຸມສຸດຍອດ ເປັນເວລາ 2 ມື້ ຂອງອາຊ່ຽນ ທີ່ນະຄອນຫຼວງຮ່າໂນ່ຍຊຶ່ງໄດ້ສິ້ນສຸດລົງ ໃນວັນສຸກມື້ນີ້ ອຳນາດການປົກຄອງ ທະຫານມຽນມາ ໄດ້ຖືກໂຈມຕີຈາກປະຊາຄົມນາໆຊາດ ກ່ຽວກັບ ກົດໝາຍເລືອກຕັ້ງໃໝ່ ທີ່ໄດ້ຫ້າມ ບໍ່ໃຫ້ທ່ານນາງອອງຊານຊູຈີ ຜູ້ນຳພັກຝ່າຍຄ້ານ ຂອງມຽນມາ ເຂົ້າຮ່ວມ ໃນການເລືອກຕັ້ງ ທ່ານDUNG ເວົ້າວ່າ ການເລືອກຕັ້ງ ທີ່ຍຸຕິທັມ ແລະເປັນປະຊາທິປະໄຕຈະຊ່ອຍສ້າງຄວາມທຸ່ນທ່ຽງ ໃຫ້ແກ່ມຽນມາ ແລະເພັ່ງເລັງ ຊັພຍາກອນຕ່າງໆໃສ່ການພັທນາປະເທດ ສື່ມວນຊົນຂອງທາງການຈີນ ລາຍງານວ່າ ຊາວຍີ່ປຸ່ນ 3 ຄົນໄດ້ຖືກປະຫານ ຊີວິດ ຍ້ອນລັກລອບຄ້າຢາເສບຕິດ ອົງການ ຂ່າວຊິນຫວາ ລາຍງານວ່າ ສານປະຊາຊົນ ສູງສຸດ ຂອງຈີນປະກາດວ່າ ຜູ້ຊາຍທັງ 3 ໄດ້ຖືກປະຫານຊີວິດ ທີ່ແຂວງຫລຽວໜິງ ໃນພາກຕາເວັນອອກສຽງເໜືອຂອງຈີນ ນັກໂທດປະຫານທັງ 3 ແມ່ນຮວມທັງ ນາຍ HIRONORI UKAI ອາຍຸ 48 ປີນາຍ TERUO TAKEDA ແລະນາຍ KATSUO MORI ຊຶ່ງຕ່າງກໍມີ ອາຍຸ 67 ປີ ທັງ 3ຄົນນີ້ ຖືກກ່າວຫາວ່າ ໄດ້ຖືກຈັບ ຂະນະທີ່ພວມລັກລອບ ຄ້າຢາເສບຕິດ ໃນປີ 2003 ຜູ້ຊາຍຍີ່ປຸ່ນ ອີກຄົນນຶ່ງ ຄືນາຍ MITSUNOBU AKANO ທີ່ມີອາຍຸ 65 ປີໄດ້ຖືກປະຫານຊີວິດແລ້ວ ໃນວັນອັງຄານຜ່ານມາ ໃນຄວາມຜິດ ຖານລັກລອບ ຄ້າຢາເສບຕິດ ນາຍ AKANO ແມ່ນຊາວຍີ່ປຸ່ນ ຄົນທຳອິດ ທີ່ໄດ້ຖືກປະຫານຊີວິດຢູ່ຈີນນັບແຕ່ ປະເທດທັງສອງ ສ້າງຕັ້ງຄວາມສັມພັນ ທາງດ້ານການທູດ ໃນປີ 1972 ນາຍົກຣັຖມຸນຕຣີຍີ່ປຸ່ນ ທ່ານ YUKIO HATOYAMA ເອີ້ນການຕັດສິນໂທດ ປະຫານຊີວິດນາຍ AKANO ວ່າ ເປັນເຣື່ອງທີ່ໜ້າເສັຽໃຈ ຣັຖບານປະສົມ ຂອງສຣີລັງກາກ່າວວ່າ ຕົນມີຄວາມເຊື່ອໝັ້ນວ່າ ຈະໄດ້ຮັບ ໄຊຊະນະ ຫລັງຈາກໄດ້ມີຄະແນນສຽງນຳໜ້າໃນຂັ້ນຕົ້ນຕາມທີ່ຄາດໝາຍໄວ້ໃນການເລືອກ ຕັ້ງສະພາແຫ່ງຊາດຂອງສຣີລັງກາ ຜົນການ ນັບຄະແນນສຽງ ໃນຂັ້ນຕົ້ນ ສະແດງໃຫ້ເຫັນ ວ່າ ກຸ່ມພັນທະມິດ ແນວໂຮມປະຊາຊົນເພື່ອອິສ ຣະພາບ ຂອງປະທານາທິບໍດີ ມະຮິນດາ ຣາຊພັກ ມາຮອດເວລານີ້ໄດ້ຊະນະບ່ອນ ນັ່ງແລ້ວ 11 ບ່ອນ ຈາກຈຳນວນ 15 ບ່ອນ ຢູ່ໃນສະພາແຫ່ງຊາດທີ່ມີບ່ອນນັ່ງທັງໝົດ 225 ບ່ອນ ຂອງສຣີລັງກາ ນອກນັ້ນ ເຈົ້າໜ້າທີ່ເລືອກຕັ້ງຍັງເວົ້າວ່າ ຜົນການນັບຄະແນນ ຈາກເຂດເລືອກຕັ້ງ ຢ່າງນ້ອຍ 1 ເຂດ ມີທ່າທາງວ່າອາດຈະຊັກຊ້າ ຍ້ອນການຕັດສິນໃຈ ໃຫ້ມີການປ່ອນບັດໃໝ່ ເນື່ອງຈາກໄດ້ເກີດຄວາມຮຸນແຮງ ການເລືອກຕັ້ງ ສະພາຂອງສຣີລັງກາ ມີຂຶ້ນໃນເວລາ ບໍ່ຮອດ 3 ເດືອນຫຼັງຈາກ ປະທານາທິບໍດີຣາຊພັກ ໄດ້ຮັບໄຊຊະນະ ຢ່າງຖ້ວມລົ້ນ ໃນການເລືອກຕັ້ງປະທານາທິບໍດີ ແລະ ໃນເວລາເກືອບນຶ່ງປີ ຫລັງຈາກ ການກໍ່ກະບົດ ແບ່ງແຍກດິນແດນທີ່ດຳເນີນມາ ເປັນເວລາ 25 ປີ ໃນສຣີລັງກາ ສິ້ນສຸດລົງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ